Olasz eredetű elit főnemesi családba született 1828-ban. Az 1848-as forradalomban a Nemzetőrséghez csatlakozott, ahol főhadnagyként szolgált Nyitra vármegyében. A szabadságharc után családjával Svájcba menekültek, ahonnét 1850-ben tértek vissza Magyarországra. 1855-ben feleségül vette Degenfeld Anna grófnőt, Tisza Kálmánné nővérét. Az 1861-es és az 1865-ös választásokon a Határozati Párt, majd a Balközép Párt színeiben indult és nyert mindkétszer parlamenti mandátumot.